《古像赞二百零五首 其二 伏羲》
明代·孙承恩

羲皇圣神，开物成务。画卦造书，文字之祖。神明以通，造化以宣。

万世道统，兹其发源。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。